Document ID: /roh_data/filtered/Billingualer_Corpus_interleaved-de-rm.jsonl.gz/896

This is a text translated from German to Rumantsch Grischun.
Die Waldrandlinie verläuft nun für alle gleich

Das Thema "Wald" beschäftigt als geografische Einheit unterschiedliche Dienststellen: Das Amt für Wald AfW ist zuständig für die Waldentwicklungsplanung, das Amt für Landwirtschaft, Strukturverbesserung und Vermessung ALSV erfasst die landwirtschaftliche Nutzungsfläche, die sich je nach Verlauf der Waldrandlinie verändern kann, das Amt für Raumplanung ARP erfasst den Wald als "Zone" und das Amt für Natur und Umwelt ANU erstellt Inventare wie beispielsweise dasjenige für die Auenwälder.

Die vier Ämter AfW, ALSV, ARP und ANU koordinieren nun mit Hilfe des geografischen Informationssystems GIS ihre Arbeit im Bereich der Waldrandlinie: Sie wird dort, wo es für den Gesetzesvollzug, für die Planung oder die Projektierung notwendig ist, koordiniert und nach einheitlichen Richtlinien über das GIS erfasst und nachgeführt. Zuständig dafür ist das Amt für Wald. Die Regierung hat das entsprechende Konzept zur Kenntnis genommen.

Berufsmatura: Über die "Passarelle" zur Uni

Mit einer Berufsmaturität im Sack wird nun auch der Zugang zu einer Universität möglich. Dazu muss eine Zusatzprüfung abgelegt werden. Der Kanton Graubünden unterstützt den entsprechenden Lehrgang der Interstaatlichen Maturitätsschule für Erwachsene St. Gallen / Sargans ISME. Der Kostenanteil Graubündens am Lehrgang "Passarelle Berufsmaturität-Universitäre Hochschule" beläuft sich auf rund 35'000 Franken.

Preissummen für Lehrlingswettbewerbe: Regierung klinkt sich aus

Beiträge an Lehrlingswettbewerbe wurden bisher von der Regierung beschlossen. Per 1. Juli wird diese Kompetenz dem Amt für Berufsbildung übertragen. Die Regierung hat die Änderung des Reglements "Beiträge an Lehrlingswettbewerbe" genehmigt. Die neue Regelung soll die entsprechenden Verwaltungsabläufe vereinfachen. In den letzten Jahren wurden für Lehrlingswettbewerbe Beiträge von jeweils 1000 bis 2500 Franken ausgerichtet.

Aus Gemeinden und Regionen

- Neue Taxenregelungen: Die Regierung hat die Revision des Kurtaxen und Tourismusförderungsgesetzes von Avers und das Reglement über die Kurtaxenabgabe von Nufenen genehmigt.

- Neue Gemeindeverfassung: Die revidierte Gemeindeverfassung von Domat / Ems ist von der Regierung genehmigt worden. Der Aufgaben- und Kompetenzkatalog des Schulrates wird neu im Schul- und Kindergartengesetz aufgenommen. Das neue Gesetz wurde im März vom Gemeinderat beschlossen.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 10.06.2004

La lingia da l'ur dal guaud ha uss dapertut il medem curs

Il tema "guaud", sco unitad geografica, occupa divers uffizis: L'uffizi forestal UF è cumpetent per la planisaziun dal svilup dal guaud, l'uffizi d'agricultura, meglieraziun da structura e mesiraziun UAMM registrescha la surfatscha d'utilisaziun agricula che po sa midar tut tenor il curs da la lingia da l'ur dal guaud, l'uffizi da planisaziun UP resguarda il guaud sco "zona" e l'uffizi per la natira e l'ambient UNA fa ils inventaris sco per exempel quel dals guauds da riva.

Ils quatter uffizis UF, UAMM, UP e UNA coordineschan uss lur lavur cun agid dal sistem d'infurmaziun geografica SIG en il sectur da la lingia da l'ur dal guaud: La lingia vegn coordinada là, nua che quai è necessari per l'execuziun da la lescha, per la planisaziun u per la projectaziun ed ella vegn registrada e cumplettada sur il SIG tenor directivas unifitgadas. Cumpetent per quai è l'uffizi forestal. La regenza ha prendì enconuschientscha dal concept correspundent.

Maturitad professiunala: sur la "passarella" a l'universitad

Cun ina maturitad professiunala en giaglioffa daventa uss pussaivel er l'access ad ina universitad. Per quest intent ston ins far in examen supplementar. Il chantun Grischun sustegna la scolaziun correspundenta da la scola interchantunala da maturitad per creschid(a)s Son Gagl/Sargans SIMC. La part dals custs dal Grischun a la scolaziun "passarella maturitad professiunala-scol'auta universitara" sa munta a var 35'000 francs.

Premis per concurrenzas d'emprendist(a)s: la regenza sa distatga

Las contribuziuns a concurrenzas d'emprendist(a)s èn vegnidas concludidas fin uss da la regenza. Per il 1. da fanadur vegn surdada questa cumpetenza a l'uffizi per la furmaziun professiunala. La regenza ha approvà la midada dal reglament "contribuziuns a concurrenzas d'emprendist(a)s". La nova regulaziun duai simplifitgar las vias administrativas correspundentas. Ils ultims onns èn vegnidas pajadas contribuziuns per concurrenzas d'emprendist(a)s da mintgamai 1000 fin 2500 francs.

Da vischnancas e regiuns

- Novas regulaziuns da taxas: La regenza ha approvà la revisiun da la lescha davart las taxas da cura e la promoziun dal turissem dad Avras ed il reglament davart la contribuziun da cura da Nufenen.

- Nova constituziun communala: La constituziun communala revedida da Domat è vegnida approvada da la regenza. Il catalog d'incumbensas e da cumpetenzas dal cussegl da scola vegn da nov integrà en la lescha da scola e da scolina. La nova lescha è vegnida concludida il mars dal cussegl communal.

chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 10.06.2004